Trailer Penuh “Pacific Rim: The Black” Previu Siri Anime Terbaru Netflix
Netflix telah melancarkan trailer penuh Pacific Rim: The Black yang menampilkan dua juruterbang muda Jaeger ketika mereka menentang baka kaiju yang baru. Berdasarkan filem Pacific Rim terbitan Legendary dan Warner Bros., siri ini boleh didapati di Netflix pada 4 Mac ini. Anda boleh saksikan trailer dibawah.  Suatu masa dahulu, umat manusia telah menewaskan Kaiju. Kini, mereka terpaksa mengosongkan Australia. Sepasang adik-beradik dan Jaegar yang sudah lama tidak digunakan telah merentas benua, dalam misi bahaya mencari ibubapa mereka.  Craig Kyle (Thor: Ragnarok) dan Greng Johanson (X-Men: Evolution) bertindak sebagai showrunner untuk produksi Legendary Entertainment.  Animasi ini akan mengembangkan lagi dunia Pacific Rim yang telah dimulakan oleh Guilermo del Toro pada 2013. Filem pertama mengikuti peperangan diantara umat manusia dan Kaiju dimana bekas juruterbang dan pelatih baru telah bergabung untuk mengerakkan senjata khas yang sudah usang dalam usaha terdesak mereka untuk menyelamatkan dunia dari kiamat. Pacific Rim ditulis oleh Travis Beacham bersama del Toro dan dibintangi Charlie Hunnam, Idris Elba, Rinko Kikuchi, Ron Perlman, dan Charlie Day. Filem kedua berjudul Pacific Rim: Uprising telah dihasilkan pada 2018 dan diarahkan Steven S. DeKnight serta dibintangi John Boyega, Scott Eastwood, dan Cailee Spaeny. We fight, together. #PacificRimTheBlack pic.twitter.com/RfEzbAJFbU— Netflix Geeked (@NetflixGeeked) February 5, 2021 We fight, together. #PacificRimTheBlack pic.twitter.com/RfEzbAJFbU— Netflix Geeked (@NetflixGeeked) February 5, 2021